วิกิพีเดีย:เสนอชื่อเพื่อเป็นผู้ดูแล/Timekeepertmk

เหตุผลในการเสนอ: คุณ Timekeepertmk เป็นหนึ่งในผู้ใช้ของชุมชนวิกิพีเดียภาษาไทยมาตั้งแต่ปี 2549 โดยมีส่วนร่วมในการแก้ไขและสร้างบทความในหลากหลายสาขาโดยเฉพาะทางประวัติศาสตร์ สังคมศาสตร์ บุคคลสำคัญ ฯลฯ รวมถึงกระบวนการอื่น ๆ ของวิกิพีเดีย เช่น การตรวจตราการก่อกวน การอภิปรายในชุมชน เป็นต้น อีกจุดหนึ่งที่เป็นสิ่งที่น่าประทับใจต่อคุณ Timekeepertmk คือการมีปฏิสัมพันธ์ที่ดีต่อผู้ใช้ใหม่หรือต้องการความช่วยเหลือพร้อมทั้งให้คำแนะนำที่เป็นประโยชน์ต่อผู้ใช้เช่นเกียวกับการเปิดรับฟังความคิดเห็นและคำวิจารณ์ของผู้อื่นแม้จะถือว่าเป็นหนึ่งในผู้ใช้ที่มีประสบการณ์ที่ยังมีส่วนร่วมในวิกิพีเดียอยู่ ผมเชื่อว่าจากการเข้ามีส่วนร่วมและประสบการณ์ต่าง ๆ สะท้อนให้เห็นว่าคุณ Timekeepertmk มีความเข้าใจต่อนโยบายและแนวปฏิบัติของวิกิพีเดียอย่างเพียงพอที่จะปฏิบัติหน้าที่ผู้ดูแลระบบได้ครับ
อีกเหตุผลหนึ่งที่พิจารณาเสนอชื่อคือเรื่องของจำนวนของผู้ดูแลระบบที่ยัง active ยังมีน้อยอยู่และภาระงานยังมีอยู่จำนวนมาก แม้เมื่อกลางปีนี้จะมีการเพิ่มผู้ดูแลระบบไปแล้ว 2 คน แต่ก็มีการเกษียณออกไป 2 คนเมื่อไม่นานนี้ ดังนั้นการที่มีผู้ใช้ที่มีคุณสมบัติเหมาะสมและยินดีที่จะปฏิบัติหน้าที่จะช่วยแบ่งเบาภาระของผู้ดูแลระบบในปัจจุบันแล้วยังช่วยในการอำนวยความสะดวกในการบริหารจัดการเนื้อหาเพื่อเป็นประโยชน์ต่อทั้งผู้อ่านและผู้เขียนมากขึ้นต่อไป
ด้วยเหตุนี้ผมจึงขอสนับสนุนและให้ทางชุมชนพิจารณาการเสนอชื่อคุณ Timekeepertmk ที่มีคุณสมบัติและความตั้งใจดีที่จะพัฒนาวิกิพีเดียภาษาไทยและเมื่อรวมกับความต้องการผู้ดูแลระบบในขณะนี้ให้เป็นผู้ดูแลระบบอีกท่านหนึ่ง โดยได้รับการตอบรับ (พิเศษ:Diff/9115817) เรียบร้อยแล้วครับ --Geonuch (คุย) 18:21, 31 ตุลาคม 2563 (+07)

**คำถามต่อผู้ถูกเสนอชื่อ**

**คำถามบังคับ**
ผู้ที่ถูกเสนอชื่อต้องตอบคำถามทุกข้อด้านล่าง ก่อนมีการถามคำถามเพิ่มเติม
# เมื่อได้รับเลือกเป็นผู้ดูแลระบบแล้ว คุณตั้งใจจะมีส่วนร่วมในด้านใดบ้าง
#: หากได้รับเลือกเป็นผู้ดูแลระบบมีความตั้งใจจะช่วยเหลือในส่วนของงานพื้นฐานของผู้ดูแลระบบ ได้แก่  งานค้างผู้ดูแลระบบ ที่ยังมีค้างอยู่เป็นจำนวนมาก รวมถึงการพิจารณาคำขอต่าง ๆ ใน WP:AN และ WP:ANI นอกจากนี้จะยังคงทำงานที่ตนเองสนใจในปัจจุบัน เช่น การพัฒนา/ตรวจบทความคุณภาพและบทความคัดสรร การตรวจบทความรู้ไหมว่าและการร่วมอภิปรายกับชุมชนครับ --Timekeepertmk (คุย) 19:05, 31 ตุลาคม 2563 (+07) 
# คุณคิดว่าผลงานที่ดีที่สุดในวิกิพีเดียของคุณคืออะไร เพราะเหตุใด
#: ผลงานที่ดีที่สุดคือการมีส่วนร่วมในการพัฒนาบทความคัดสรรและบทความคุณภาพ เช่น ประเทศตองงาและนูกูอาโลฟา เป็นต้น ซึ่งเป็นบทความจากภูมิภาคที่ผมสนใจเป็นพิเศษ นอกจากนี้ยังมีส่วนร่วมกับชุมชนในการพิจารณาประเด็นต่าง ๆ ในช่วงเวลาที่ผ่านมาหลายครั้ง เช่น ร่วมอภิปรายประเด็น การเปลี่ยนวิธีการนำเสนอบทความคัดและบทความคุณภาพ เสนอเกณฑ์จำนวนคำในบทความรู้ไหมว่า และประเด็นบทความฉบับร่าง ซึ่งปัจจุบันได้มีส่วนร่วมในการพิจารณาบทความคัดสรร/คุณภาพ การตรวจเกณฑ์บทความรู้ไหมว่าและการพิจารณาย้ายเนมสเปซฉบับร่าง
# ในอดีต คุณเคยพิพาทกับผู้ใช้คนอื่นจนคุณรู้สึกเครียดหรือไม่ คุณมีวิธีรับมืออย่างไร และคิดว่าจะรับมือกับการพิพาทในอนาคตอย่างไร
#: ไม่เคยมีข้อพิพาทกับใคร ผมเป็นคนที่พร้อมฟังและยอมรับข้อผิดพลาดของตนเอง ในขณะเดียวกันก็พร้อมที่จะแนะนำและให้ความช่วยเหลือผู้อื่น ในอนาคตหากมีข้อพิพาทกับใคร หากข้อพิพาทนั้นขัดกับกฎหรือนโยบายของวิกิพีเดีย ผมจะยึดตามกฎ แต่หากเป็นประเด็นอื่น ๆ ผมจะรับฟังเหตุผลหรือที่มาปัญหาของคู่กรณีเป็นสำคัญ และหากต้องมีการตัดสินข้อพิพาทนั้น ผมพร้อมที่จะยอมรับบทสรุปจากคนกลางของเรื่องเป็นที่สุดเสมอครับ --Timekeepertmk (คุย) 19:05, 31 ตุลาคม 2563 (+07)
# คุณคิดว่าการบล็อกผู้ใช้กับการล็อกบทความมีวัตถุประสงค์อย่างไร
#: การบล็อกผู้ใช้ (WP:BP) เป็นการป้องกันการสร้างความเสียหายให้กับวิกิพีเดีย เช่น การก่อกวน การสร้างสงครามแก้ไขที่ไม่พึงประสงค์ การด่าทอ เหยียดหยามและโจมตีส่วนบุคคล เป็นต้น รวมไปถึงการกระทำใดที่แฝงไปด้วยเจตนาที่ไม่เหมาะสม เช่น มีบัญชีไว้เพียงเพื่อการโฆษณาเพียงอย่างเดียวหรือการใช้ชื่อผู้ใช้ที่ขัดกับนโยบาย เป็นต้น ส่วนการล็อกบทความ (WP:LOCK) มีไว้เพื่อป้องกันสงครามการแก้ไขที่ไม่พึงประสงค์ รวมไปถึงการก่อกวนและการเขียนเล่นในบทความนั้นเป็นจำนวนมาก ซึ่งมักเกิดจากผู้ที่ไม่ได้ตั้งใจมาเขียนบทความแต่แรก โดยกระบวนการทั้งสองมีไว้เพื่อรักษาคุณภาพของวิกิพีเดีย --Timekeepertmk (คุย) 19:05, 31 ตุลาคม 2563 (+07)

**คำถามเพิ่มเติม**
คำถามเพิ่มเติมจากชุมชน
# คุณคาดว่าจะสามารถใช้วิกิพีเดียได้บ่อยเท่าใดในอนาคต (เช่น สัปดาห์ละกี่ชั่วโมง) --Horus (พูดคุย) 18:30, 31 ตุลาคม 2563 (+07)
#: ถ้าไม่ติดปัญหาต้องเดินทางไปต่างถิ่น/ท่องเที่ยว ผมสามารถเข้าวิกิพีเดียได้ทุกวัน วันละประมาณ 2–3 ชั่วโมงครับ ส่วนมากแล้วในวันธรรมดาจะเข้ามาในช่วงค่ำหลัง 20.00 น. เป็นต้นไปครับ ส่วนเวลาอื่นอาจเข้ามาแก้ไข/ตรวจสอบการก่อกวนอยู่บ้าง ในวันหยุด หากไม่ไปไหน ผมดูหน้าปรับปรุงล่าสุดสลับกับเล่มเกมเป็นปกติครับ --Timekeepertmk (คุย) 19:30, 31 ตุลาคม 2563 (+07) 
# คุณมีจุดยืนอย่างไรต่อการบังคับใช้นโยบายและแนวปฏิบัติของวิกิพีเดีย มองว่าการบังคับใช้นโยบายฯ อย่างเข้มงวดจะทำให้ผู้แก้ไขประจำลดลงหรือไม่ --Horus (พูดคุย) 18:30, 31 ตุลาคม 2563 (+07)
#: เรื่องนี้ผมคิดว่าไม่ครับ เนื่องจากว่าผู้ใช้ประจำหลายท่านพอที่จะทราบนโยบายเบื้องต้นของวิกิพีเดียอยู่แล้ว แต่มีบางครั้งที่อาจหลงลืมหรือทำผิดพลาด หากอิงจากประสบการณ์ตนเอง ผมเชื่อว่าการเข้าหาอย่างเป็นมิตรและให้คำแนะนำที่ถูกต้องแก่ผู้ใช้เหล่านี้ จะทำให้เขาทราบข้อผิดพลาดและปฏิบัติตามนโยบายนั้นต่อไปอย่างถูกต้องได้ การไม่มีนโยบายดังกล่าวจะทำให้วิกิพีเดียไม่ใช่วิกิพีเดีย ดังนั้นจุดยืนของผมคือผมเห็นด้วยกับการบังคับใช้นโยบายฯ อย่างเข้มงวด แต่อธิบายรายละเอียดอย่างเป็นมิตรแก่ผู้ใช้ และผมเชื่อว่าในท้ายที่สุดอาสาสมัครในที่นี้ที่มีใจอยากเผยแพร่ความรู้และพัฒนาบทความย่อมยอมรับกนโยบายฯ เหล่านี้ได้ และถ้าเขาไม่เห็นด้วยกับแนวปฏิบัติบางประเด็นก็สามารถเปิดอภิปรายร่วมกับชุมชนได้เช่นกันครับ --Timekeepertmk (คุย) 19:30, 31 ตุลาคม 2563 (+07) 
# กรณีการเปลี่ยนแปลงในวิกิพีเดียที่สำคัญและจำเป็นต้องใช้ผู้เห็นพ้องจำนวนมาก แต่ไม่มีผู้ร่วมออกความเห็น คุณมีวิธีดำเนินการอย่างไรต่อครับ --Horus (พูดคุย) 18:30, 31 ตุลาคม 2563 (+07)
#: เมื่อไม่มีผู้ร่วมออกความเห็นใดหรือมีผู้ออกความเห็นน้อย ผมคิดว่าควรให้มีการทดลองใช้การเปลี่ยนแปลงที่ว่านั้นก่อน และหากไม่มีใครแสดงความคิดเห็นหรือคัดค้านในประเด็นนั้นในระยะเวลา 1 เดือน ก็สมควรที่จะนำการเปลี่ยนแปลงที่ว่านั้นใช้ต่อไป ถือว่าการเงียบทั้งที่มีการทดลองแล้ว เสมือนว่าผู้ใช้โดยรวมเห็นด้วยและยอมรับกับการเปลี่ยนแปลงดังกล่าวครับ --Timekeepertmk (คุย) 22:52, 31 ตุลาคม 2563 (+07)
# ในการที่คุณ timekeepertmk ได้มีส่วนร่วมในวิกิพีเดียมาตั้งแต่ปี 2549 คุณเห็นการเปลี่ยนแปลงใดบ้างในวิกิพีเดียที่มีนัยยะสำคัญต่อชุมชนอย่างยิ่ง, ในปัจจุบันวิกิพีเดียกำลังดำเนินไปในทิศทางใด หากเป็นเช่นนั้นจะจะมีแนวทางเสริม/แก้ไขอย่างไรครับ -- Just Sayori   OK?  (have a chat) 19:24, 3 พฤศจิกายน 2563 (+07)
#:  ผมเห็นความเปลี่ยนแปลงชัดเจนอยู่ 2 เรื่องครับ
#:: (1) การควบคุมคุณภาพบทความที่ดีขึ้น ในอดีตมีบทความจำนวนมากถูกสร้างขึ้นมาทั้งที่ไม่มีแหล่งอ้างอิง ทั้งแหล่งอ้างอิงในบรรทัดและแหล่งอ้างอิงท้ายบทความ แม้กระทั่งบทความคัดสรรเองก็ไม่ได้เข้มงวดเรื่องแหล่งอ้างอิงเท่ากับสมัยนี้ จริงอยู่ที่ว่าวิกิพีเดียภาษาไทยมีจำนวนบทความที่น้อยเมื่อเทียบกับภาษาอื่น แต่การควบคุมคุณภาพนั้นดีขึ้นเป็นอย่างมาก ซึ่งสิ่งนี้เป็นสิ่งที่ดี และเห็นด้วยว่าควรให้ความสำคัญกับคุณภาพมากกว่าปริมาณ
#:: (2) การมีส่วนร่วมของชุมชน ผมมีความรู้สึกว่าในระยะหลัง แม้จะมีจำนวนผู้เขียนมากขึ้น แต่การมีส่วนร่วมกับชุมชนในประเด็นต่าง ๆ จะมีน้อยลงมากเมื่อเทียบกับในอดีต หลายประเด็นมีผู้อภิปรายเพียงแค่ไม่กี่คน ทำให้การหาความเห็นพ้องร่วมทำได้โดยยาก วิธีแก้ไขปัญหาตามที่ผมตอบคุณฮอรัสไว้ครับ ให้ทดลองใช้ไปก่อน หากไม่มีการคัดค้านหรือแสดงความคิดเห็นเพิ่มเติม ก็ให้บังคับใช้สิ่งนั้นต่อไปได้ครับ --Timekeepertmk (คุย) 00:00, 4 พฤศจิกายน 2563 (+07)

**สนับสนุน**
#  --Tvcccp  (cn:Yesona)  (Talk)  14:16, 1 พฤศจิกายน 2563 (+07)
#  --Mr.CN (คุย) 18:32, 1 พฤศจิกายน 2563 (+07)
#  --B20180 (คุย) 20:44, 1 พฤศจิกายน 2563 (+07)
#  —Chainwit. (คุย) 00:09, 3 พฤศจิกายน 2563 (+07)
#  --JMKTIN (คุย) 16:53, 3 พฤศจิกายน 2563 (+07)
#  เป็นผู้ใช้ที่มีความกระตือรือร้น มีความเข้าใจกระบวนการวิกิพีเดียค่อนข้างดีครับ --Horus (พูดคุย) 19:06, 3 พฤศจิกายน 2563 (+07)
#  --Bebiezaza (คุย) 13:26, 4 พฤศจิกายน 2563 (+07)
#  — 𝙋𝙖𝙩𝙨𝙖𝙜𝙤𝙧𝙣 𝙔. talk cntrb 20:56, 4 พฤศจิกายน 2563 (+07)
#  -- Just Sayori   OK?  (have a chat) 18:45, 6 พฤศจิกายน 2563 (+07)
#  --Mda (คุย) 18:49, 7 พฤศจิกายน 2563 (+07)
#  --BeckNoDa (คุย) 00:23, 8 พฤศจิกายน 2563 (+07)
#  --NixSyt (คุย) 09:16, 9 พฤศจิกายน 2563 (+07)
#  --Potapt (คุย) 04:36, 11 พฤศจิกายน 2563 (+07)
#  -- Pongsak ksm (คุย) 08:37, 11 พฤศจิกายน 2563 (+07)
#  --RidJasper (คุย) (ส่วนร่วม) 13:20, 14 พฤศจิกายน 2563 (+07)

**เป็นกลาง**
#
#

**คัดค้าน**
#
#

**ความเห็นอื่น**
#
#